open-index/open-wikipedia-markdown huggingface dataset:
Not That Kind

***Not That Kind*** הוא אלבום הבכורה של אנסטייז'ה, שיצא לאור ב-27 במרץ 2000, וב-27 במרץ 2001 בארצות הברית וקנדה. האלבום הגיע למקום 168 במצעד הבילבורד האמריקאי. הוא נכנס לעשיריה הראשונה במצעדים של מספר מדינות, ונמכרו ממנו מעל ל-5,000,000 עותקים.

## רשימת הרצועות
**מהדורה רגילה**
# Not That Kind" – 3:21"
# I'm Outta Love" – 4:02"
# Cowboys & Kisses" – 4:37"
# Who's Gonna Stop the Rain" – 5:00"
# I Ask of You" – 4:28"
# Don'tcha Wanna" – 4:01"
# Late Last Night" – 4:26"
# Made for Lovin' You" – 3:35"
# Black Roses" – 3:37"
# Yo Trippin'" – 3:35"
# One More Chance" – 4:39"
# Same Old Story" – 5:32"

**מהדורת בריטניה**
# Not That Kind" – 3:21"
# I'm Outta Love" – 4:02"
# Cowboys & Kisses" – 4:37"
# Who's Gonna Stop The Rain" – 5:00"
# "Love Is Alive" (עם ונדה שפרד) – 3:56
# I Ask of You" – 4:28"
# Wishing Well" – 3:57"
# Made for Lovin' You" – 3:35"
# Black Roses" – 3:37"
# Yo Trippin'" – 3:35"
# One More Chance" – 4:39"
# Same Old Story" – 5:32"

**מהדורת ארצות הברית**
# Not That Kind" – 3:21"
# I'm Outta Love" – 4:02"
# Cowboys & Kisses" – 4:37"
# Why'd You Lie to Me" – 3:43"
# Who's Gonna Stop the Rain" – 5:00"
# I Ask of You" – 4:28"
# Don'tcha Wanna" – 4:01"
# Late Last Night" – 4:26"
# Made for Lovin' You" – 3:35"
# Black Roses" – 3:37"
# Yo Trippin'" – 3:35"
# One More Chance" – 4:39"
# Same Old Story" – 5:32"

## מיקום במצעדים ומכירות

## קישורים חיצוניים

## הערות שוליים

קטגוריה:אלבומי בכורה מ-1999
קטגוריה:אלבומי אנסטייז'ה
קטגוריה:אלבומים באנגלית
קטגוריה:אלבומים שהופקו על ידי ריק וייק
קטגוריה:אלבומים שהגיעו למקום הראשון בניו זילנד
קטגוריה:אלבומי חברת אפיק רקורדס
האימפריה הלטינית

**האימפריה הלטינית** או **האימפריה הלטינית של [[קונסטנטינופוליס]]** (בלטינית: *Romania*) הוא השם שניתן למדינה הצלבנית שהוקמה על ידי מנהיגי מסע הצלב הרביעי ביוזמת הדוג'ה של ונציה, אנריקו דאנדולו, על אדמת האימפריה הביזנטית אחרי בזיזת קונסטנטינופול ב-1204. האימפריה הייתה מיועדת לתפוס את מקום האימפריה הביזנטית כיורשת של האימפריה הרומית במזרח, עם שליט מערבי קתולי במקום הביזנטים האורתודוקסיים דוברי היוונית. בלדווין התשיעי, רוזן פלנדריה, הוכתר כשליט בלדווין הראשון ב-16 במאי 1204.

לפי ההסדר בין הצלבנים, האימפריה הביזנטית חולקה כך ששלוש שמיניות (כולל כרתים ומספר איים נוספים) ממנה יהיו בשליטת הרפובליקה של ונציה.

האימפריה הלטינית לקחה את שאר השטחים, והפעילה מאמץ רב להשתלט על השטחים היווניים (שחולקו לישויות וסאליות – ממלכת סלוניקי, נסיכות אכאיה ודוכסות אתונה). עם זאת, רוב הטריטוריה נשארה בידי המדינות היווניות האויבות שקמו אחרי כיבוש קונסטנטינופול, כמו דספוטט אפירוס, האימפריה של ניקאה והאימפריה של טרפזונטס. אף על פי שמשפחתו וצאצאיו של בלדווין רוזן פלנדריה נאבקו למשך כמה שנים כדי לבסס את שלטונם, האימפריה נפלה ב-25 ביולי 1261, כאשר מיכאל השמיני פלאולוגוס בוהבלת אלכסיוס סטראטגופולוס כבש בחזרה את קונסטנטינופול, כאשר הוא מדיח את השליט הלטיני האחרון – בלדווין השני מקורטנה.

להמלכת בלדווין ויצירת האימפריה הלטינית התלווה הרושם המוזר של יצירת שלוש אימפריות רומיות באירופה באותו הזמן; האימפריה הלטינית, האימפריה הרומית הקדושה ושאריות האימפריה הביזנטית.

למשך מאה שנים אחר-כך, יורשיו של בלדווין השני המשיכו להשתמש בתואר 'שליט קונסטנטינופול', ונחשבו לאדון העליון של המדינות הלטיניות שנשארו בים האגאי. הם מימשו ביעילות את סמכותם ביוון רק כאשר שלטו כנסיכי אכיאיה, בין 1333 ל-1383. למרות שבכלליות התייחסו אליהם כשליטים נומינליים, קיומן הממושך של המדינות הלטיניות בים האגאי שהתייחסו אליהם כמושלים, גרם לשימוש לא נכון בשם; תיאור מדויק יותר למצבם הוא שליטים בגלות.

## ראו גם
* יוון הביזנטית
*יוון תחת שלטון הצלבנים

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:האימפריה הביזנטית: היסטוריה
לטינית, האימפריה ה-
לטינית, האימפריה ה-
קטגוריה:יוון: ימי הביניים
לטינית
מנהרת-הזמן (סדרת ספרים)

**מנהרת־הזמן** היא סדרת ספרים, שכתבה גלילה רון־פדר–עמית בסוגת ההיסטוריה והמדע הבדיוני. הספר הראשון בסדרה יצא בשנת 1997. הסדרה כוללת 86 ספרים.

## עלילה
עלילת הספרים מספרת על ילד בן עשר, בשם דן שחורי שגר בשכונת רמות בירושלים. לאחר שגילה מנהרה קרוב לביתו, סיפר על כך לחברתו, שרון, והם מחליטים לחקור את המנהרה, ומגלים שהיא הובילה אותם אל תקופת מלחמת העצמאות, המצור על ירושלים. בכל ספר דן ושרון מסיירים בתקופה שונה, לשם לוקחת אותם המנהרה.

לפעמים נוצרים סיבוכים בעלילה כאשר אנשים אחרים מגיעים למנהרת הזמן, למשל בת-דודה של שרון שנכנסת למנהרה או ילד שקרא את הספר מנהרת-הזמן.
דן ושרון מגלים במשך הספרים יותר ויותר על המערה שלהם. הם מגלים שהזמן בהווה נעצר תוך כדי המסע בזמן, הם מגלים גם שהמערה אינה סתם מקום כי אם כח (שמהותו נשארת בלתי ברורה), כי היא מאוד לא אוהבת שנכנסים אליה עוד אנשים חוץ מדן ושרון, אך יש פעמים שהיא מזמינה ילדים אליה לפי רצונה האישי, שבכוחה להגן עליהם (דן ושרון והאורחים) כאשר היא מביאה אותם למקומות וזמנים מסוכנים ביותר (כולל תקופת השואה) ולהעניק להם את היכולת להבין את השפה המדוברת שם ולדבר בה, וכי בכל מסע בלי יוצא מהכלל המנהרה תמיד מביאה אותם למקום וזמן בעל משמעות בתולדות מדינת ישראל, הציונות, או העם היהודי.

בכל פעם שדן ושרון נפגעו/נעלם להם משהו בעבר, הם נרפאים בהווה ולא יישאר זכר לפצעים או למקרה מוות שקרה בעבר ומה שנעלם יחזור.

## דמויות
### דמויות ראשיות
* דן שחורי – ילד שעובר יחד עם חברתו שרון במנהרת הזמן.
* שרון דנון – ילדה שעוברת יחד עם חברה דן במנהרת הזמן.

### דמויות משנה
* ערן – אחיו הגדול של דן.
* רותי – אחותה הקטנה של שרון.
* ענת ואמנון – ההורים של דן.
* צביה ובועז – ההורים של שרון.
* יונתן, יוחנן ויונדב – בני הדודים המעצבנים של דן, המופיעים בחלק מן הספרים.
* שניר – ילד בכיתתם של דן ושרון.
* עופר – ילד בכיתתם של דן ושרון.

## ספרי הסדרה

## קישורים חיצוניים
* אלי אשד "המסע הנצחי במנהרת הזמן" בלוג"המולטי יקום של אלי אשד ,2007
* .

קטגוריה:ספרי גלילה רון־פדר-עמית
קטגוריה:סדרות ספרי מדע בדיוני
קטגוריה:ספרי הוצאת מודן
קטגוריה:ספרי ילדים ונוער המתרחשים בישראל
קטגוריה:סדרות ספרים בעברית
עין נוטרה

**שְׁמוּרַת עֵין נוֹטֵרָה** או **עין א-תינה** (מעיין התאנה) היא שמורת טבע קטנה במורדות המערביים של רמת הגולן, סמוך לעמק החולה.

עין א-תינה הוא מעיין הנובע כל ימות השנה ועל שמו קרויה השמורה. מי המעיין פורצים מבין שכבות של מסלע געשי ונתפשים בברכת בטון. עודפי המים המציפים את הבריכה פורצים דרך ראשו של צינור גדול ומבעד לצינורות על דופנות הבריכה. המים זורמים במורד הגבעה וניקווים לברכה נאה סמוך לחורשת אקליפטוסים מוצלת סמוך לערוץ מלאכותי של נהר הירדן. סביב המעיין גדלים עצי תאנה רבים והם שהעניקו למעיין את שמו. בשמורה גדלים גם עצי אלון, שיחי פטל, גומא ואירוס ענף, צמח נדיר, הפורח באביב בצהוב.

לפני מלחמת ששת הימים, היה אזור זה אזור מפורז בריבונות ישראל, אולם הסורים השתלטו דה-פקטו על שטחים לא מעובדים למרגלות הגולן וממערב לקו הירוק.

שמורת הטבע פתוחה לציבור ללא תשלום. ניתן להשתכשך ולשחות במי הבריכה, וכן לצעוד במעלה הפלג עד לנביעת המעיין. המסלול מתאים למשפחות, אך אין גישה למוגבלי ניידות.

## שימוש במי המעיין
מי המעיין נתפסים בחלקם ומשמשים להשקיית שטחים חקלאיים של קיבוץ מעיין ברוך, והיתרה מוזרמת לערוץ העובר בשמורה. במרץ 2002 פורסמה ידיעה לפיה חברת מי עדן וקיבוץ מעיין ברוך ביקשו לנצל את מי המעיין, המצטיינים באיכותם ונקיונם, לצורך מכירתם כמים מינרליים. חברת הכנסת (דאז) נחמה רונן פעלה לעצירת התוכנית, בסיוע חברי כנסת נוספים, והתוכנית לשימוש מי המעיין נגנזה. היזמים-לכאורה הכחישו את התוכנית, ובנציבות המים לא התקבלה בקשה רשמית בעניין.

## מאגר הגז נוטרה
בשנת 1980 ערכה שותפות חיפושי הגז "אבג'ק" וחברת "פז חיפושי נפט" קידוחי גז סמוך לשמורה בהם נתגלה גז. השותפות הפיקה גז בכמות השווה ל-175 חביות נפט ליום, שסופק לקיבוץ גונן לתקופה של עשרה חודשים. בשנת 1994 נערכו בסמוך קידוחים נוספים שקיבלו את השם "אסתר" שבהם גם נתגלה גז. בשנת 1996 החל קידוח "אסתר 3" לספק גז לקיבוץ נאות מרדכי ולמתקן של חברת החשמל במשך כחמש שנים. בשנת 2001, ניסתה "אבג'ק" שוב להפיק גז מנוטרה, אך בשנת 2002 השותפות נסגרה לאחר שנותרה ללא מזומנים.

## תמונות

קובץ:Ein_Nutra_Fig_Trees.jpg|עצי תאנה בעין א-תינה
קובץ:Ein notera-3.jpg|זרימה בעין נוטרה


## ראו גם
* נוֹטֵרָה (היאחזות נח"ל שהוקמה בסמוך למעיין)

## קישורים חיצוניים
*עין תינה, באתר רשות הטבע והגנים
*מסלול טיול - באתר מנהלת הטיולים של משרד החינוך
*שמורת נחל שוח ועין נוטרה - מתוך אתר הטיולים "טבע ונופים בישראל"
* 
* 
* 

## הערות שוליים

קטגוריה:רמת הגולן: שמורות טבע
נוטרה
קטגוריה:מעיין ברוך
אינוקנטיוס השמיני

**אינוקנטיוס השמיני** (בלטינית: **Innocentius VIII**; 1432 – 25 ביולי 1492), אפיפיור מ-29 באוגוסט 1484 עד מותו.

## ביוגרפיה
ג'ובאני באטיסטה סיבו נולד בשנת 1432 בג'נובה שבצפון מערב איטליה לאראנו סיבו, שהיה סנטור ברומא. בילה את ימי נעוריו בחצרו של מלך נאפולי ואחר כך למד בפדובה וברומא. בבחרותו התנהג באופן חופשי והיו לו ילדים רבים, ובהם בן ובת שהכיר בהם כילדיו, אם כי לא נישא מעולם. הפך לכומר ברומא בפמלייתו של הקרדינל קאלאנדניני, שהיה אחיו של האפיפיור ניקולאוס החמישי. ב- 1467, בזכות חבריו שהיו מקורבים לאפיפיור פאולוס השני, נתמנה לבישוף העיר סאבונה שמדרום לג'נובה. ב-1473, בתמיכתו של הקרדינל ג'וליאנו דלה רוברה (לימים האפיפיור יוליוס השני), נתמנה לקרדינל על ידי האפיפיור סיקסטוס הרביעי.

ב-1484, אחרי מות סיקסטוס הרביעי, פרצו מהומות ברומא. המון זועם תקף את הוותיקן ואת ארמונות הקרדינלים. הקונקלווה של חבר הקרדינלים התכנסה בחופזה כדי לבחור אפיפיור חדש. שני המועמדים היו: הקרדינל רודריגו בורג'יה (האפיפיור אלכסנדר השישי לעתיד), והקרדינל ג'וליאנו דלה רוברה. איש מהם לא הצליח לגייס רוב קולות כדי להיבחר, למרות שעשו שימוש בכל האמצעים, כולל שוחד. מפחד שייבחר הקרדינל מארקו בארבו מוונציה, שהיה אדם נקי כפיים, הם התאחדו בתמיכה בקרדינל ג'ובאני באטיסטה סיבו שנבחר לאפיפיור בשם אינוקנטיוס השמיני.

אינוקנטיוס השמיני העניק עושר לבנו המושחת פרנצ'סקו, וב-1486 השיאו למאדלנה, בתו של לורנצו דה מדיצ'י. הוא מינה לקרדינל, תמורת בצע כסף, את בנו של לורנצו, ג'ובאני בן ה-14 (לימים האפיפיור לאו העשירי). כל משרות הכס הקדוש הועמדו למכירה לכל המרבה במחיר, והשחיתות הפכה לנגע ממאיר. ניתן היה לקנות כל דבר ברומא, החל במחילה ועד לכס האפיפיור עצמו. ב-1488 הוצאו להורג שני בעלי משרות על שזייפו ומכרו חמישים כתבי מחילה שלא בידיעתו של האפיפיור. הקרדינלים התנהגו כנסיכים, התגוררו בארמונות מפוארים, ערכו סעודות מפוארות ועסקו בצייד ובהימורים.

ב-1487 אישר אינוקנטיוס השמיני את מינוי של תומאס דה טורקמדה לראש האינקוויזיציה הספרדית, ונתן גושפנקא חוקית לעונשים שהוטלו על האנוסים.

כמו קודמו, סיקסטוס הרביעי, הכריז אינוקנטיוס השמיני על מסע צלב, שלא יצא אל הפועל, נגד הכופרים העות'מאנים. ב-1489 הוא הסכים לקבל מתנת כסף גדולה מן הסולטאן באיזיט השני, כדי שיחזיק במעצר את ג'ם, אחיו של השולטאן שהיה יריבו. ג'ם, שהועבר לוותיקן על ידי ההוספיטלרים מן האי רודוס, התקבל בכבוד מלכים על ידי האפיפיור ברומא. היה בדעתו של אינוקנטיוס להשתמש בג'ם כדי לגרש את הטורקים מאירופה, אך היות שמסע הצלב שהכריז עליו לא נשא פרי, נשאר "הטורקי הגדול" כבן חסותו של האפיפיור ברומא. באותה שנה הכריז אינוקנטיוס השמיני על נידויו של פרננדו הראשון, מלך נאפולי, שסירב לשלם מס לאפיפיור עבור הכתרתו למלך, והאפיפיור הבטיח לשארל השמיני מלך צרפת את כתר ממלכת נאפולי.

בינואר 1492 נפלה גרנאדה, מעוזם האחרון של המוסלמים בספרד, מאורע שאותו האפיפיור חגג בוותיקן בשמחה רבה. הוא קיבל במתנה מאות עבדים מוּרים, שאותם חילק בין חבריו הקרדינלים, והעניק לפרננדו השני, מלך אראגון את התואר: "הוד מלכותו הקתולי".

כעבור שישה חודשים בלבד, אינוקנטיוס השמיני מת ברומא ובמקומו נבחר לאפיפיור אלכסנדר השישי.

## לקריאה נוספת
* ברברה טוכמן, **[[מצעד האיוולת]]**, כתר ספרים, 2015, עמ' 101-90

## קישורים חיצוניים

* 
* 

קטגוריה:אפיפיורים איטלקים
קטגוריה:אפיפיורים במאה ה-15
קטגוריה:ילידי 1432
קטגוריה:נפטרים ב-1492
נחל כופר

שמאל|ממוזער|250px|אפיק נחל כופר בחורשת האקליפטוסים בפארק הלאומי רמת גן
שמאל|ממוזער|250px|קטע מדופן של הנחל בחורשת האקליפטוס
**נַחַל כֹּפֶר** הוא נחל אכזב קטן, מיובלי נחל איילון, שאורכו חמישה קילומטרים בערך. הוא נמצא ברובו בתחומי רמת גן, ובסופו הוא עובר בשדות חיריה, בשטח ללא שיפוט.

עד לבינוי המשמעותי באזור במהלך המאה ה-20, היה הנחל ארוך הרבה יותר, וניקז את שטחי דרום רמת גן, וכן את שטחי גבעתיים, גבעת שמואל, מועצה אזורית אפעל ותל השומר. רוב אפיקו שולב במערכות ניקוז מי הגשמים של יישובים אלה, והוא מהווה דוגמה לנחל שהוסדר וכמעט נעלם תחת הבינוי.

## תוואי הנחל
הנחל זורם מצפון לדרום, ומדרך אלוף-שדה הוא מתחיל להתחתר ממזרח לדרום-מערב. כיום הוא מתחיל לצד (בגדה המערבית) כביש גהה, מדרום לצומת גהה. הגישה לנחל באזור זה קשה בגלל הקרבה לכביש, והוא אף מוקף בגדר בחלקים מסוימים. הנחל עובר בגינת "שיכון הבולגרים" שליד מחלף בר-אילן, והוא מוקף בעצים משני הצדדים לאורך כל הגינה. משם הוא ממשיך צמוד אל החומה שמפרידה בין שכונת נווה יהושע לכביש גהה. בקטע קטן מקצה גן שיכון הבולגרים עד מקום לא ידוע לצד כביש גהה, הוא מתחיל לזרום בתוך תעלה בנויה ולא בערוץ טבעי במקום זה הוקם בשנת 2018 "פארק נחל כופר". סמוך למחלף אלוף שדה הוא פונה מערבה ומתחתר לצד אלוף-שדה לאורך כמה עשרות מטרים מוקף בעצי אקליפטוס גבוהים עד הגשר שמעל דרך אלוף-שדה. שם הוא עובר במנהרה תת-קרקעית מתחת לכביש.

אחרי שהוא חוצה את הכביש הוא מגיע לגינה קטנה בשדרות בן-צבי בשיכון הצנחנים. באזור הזה גם יש צמחיית מים לצידו. מכאן הוא נכנס למובל סגור העובר ממזרח לכפר המכביה.
המשך המובל הוא בתחום הפארק הלאומי. הוא נשפך לאגם הפארק, כשבחורף הוא מזין אותו במי גשמים. מוצאו מן האגם בחורשת האקליפטוסים שבצדו המערבי של הפארק. משם הוא מתחיל להתחתר לכיוון דרום-מערב, עוקף את אצטדיון וינטר, חוצה את דרך לוד, נכנס לשולי פארק אריאל שרון ומתחתר בין השדות שליד חיריה. בקטעים אלה האפיק מוקף בצמחיית מים. הוא עובר ליד רחוב נ"ד שבתל אביב-יפו, ואחר-כך הוא ממשיך בסמוך לחווה חקלאית באזור. הוא נשפך לנחל איילון מדרום לפארק מנחם בגין שבתל אביב. בקטע שבין רחוב נ"ד עד לשפך יש שביל עפר שמיועד להולכי רגל ולרכבי שטח, הקטע מתוכנן להיות חלק מפארק אריאל שרון.

כיום, שיטחו חלק מהנחל בחלקו העובר בפארק אריאל שרון במטרה לבנות עליו שביל אופניים כחלק מתוכנית אופנידן. נכון לאוקטובר 2020 השביל חסום לעיתים בחלקו הצפוני וכן משובש בשל עבודות תשתית באזור.

## קישורים חיצוניים

* תיאור סיור בנחל, פורום היסטוריה וידיעת א"י, אתר פרש
* 

## הערות שוליים

כופר
כופר
קטגוריה:פארק אריאל שרון
קטגוריה:רמת גן: גאוגרפיה
קטגוריה:גבעת שמואל
קטגוריה:גבעתיים: גאוגרפיה
קטגוריה:הפארק הלאומי (רמת גן)
כופר
שרגא אירמאי

**שרגא אירמאי** (17 ביוני 1912 - 30 ביוני 2008) היה פרופסור בפקולטה להנדסה אזרחית וסביבתית בטכניון, וחבר האקדמיה ללשון העברית.

## ראשית חייו
שרגא אירמאי נולד בשם פייבוש שרגא שפס בעיר לודז' שבפולין, נכד למאיר דנציגר, ממייסדי בית החרושת לטקסטיל "לודז'יה", איתו גם עלה לארץ ישראל בשנת 1924. למד בגימנסיה הרצליה בתל אביב, ולאחר מכן באוניברסיטת לייז' שבבלגיה. בסיום לימודיו קיבל את התארים מהנדס אזרחי ומהנדס קולוניאלי.

## פעילותו המחקרית
בשנת 1938 נתמנה לאסיסטנט בטכניון, ובמקביל שימש כמורה בבית הספר. בשנת 1952 הקים את המעבדה ההידרוטכנית למכניקת קרקע בטכניון. שש שנים מאוחר יותר נתמנה לפרופסור בקתדרה להידראוליקה ע"ש דוד מ' סיגל, ונשאר בתפקידו זה עד פרישתו לגמלאות בשנת 1980.

פרסם למעלה מ-300 מחקרים, מאמרים ופרסומים בתקופונים ובאנציקלופדיות בעברית, באנגלית ובצרפתית, בתחומים של מכניקת זורמים, הידראוליקה, הנדסת מים והנדסת קרקע, הנדסה חקלאית, הידרולוגיה, חינוך הנדסי, מינוח ובלשנות. כתב, ערך והשתתף בעריכת יותר מ-100 מילונים טכנולוגיים.

## אהבתו ללשון העברית
פרופסור אירמאי פעל רבות לקידום השפה העברית בתפקידים שונים שמילא בוועד הלשון העברית ולאחר מכן באקדמיה ללשון העברית. הוא שימש מזכיר הוועדה המרכזית למונחי הטכנולוגיה, חבר-יועץ של ועד הלשון העברית והאקדמיה ללשון העברית, ויו"ר הוועדה המרכזית למונחי הטכנולוגיה. בין השנים 1975–1980 היה חבר הנהלת האקדמיה ללשון העברית.

## פעילות ציבורית
פרופסור אירמאי היה פעיל רוב חייו גם בענייני הציבור. בין היתר שימש כמזכיר אגודת האסיסטנטים בטכניון, חבר המועצה החקלאית, יושב-ראש ראשון מטעם מדינת ישראל בוועידת האו"ם הראשונה ב-1949 בנושא מים וקרקע, חבר בוועדות משרד החינוך והתרבות (מחקר, רפורמה בבחינות בגרות, שקילות דיפלומות חו"ל, חינוך טכנולוגי גבוה) ובמועצה האקדמית באוניברסיטת בן-גוריון. שימש במהלך השנים יועץ למשרד החקלאות, משרד התחבורה, משרד החינוך, תה"ל, עיריות, תעשייה וכדומה.

היה נשוי לרינה, אב לשני בנים.

## קישורים חיצוניים
* 

* אתר הבית של פרופ' אירמאי
* קורות חיים של פרופ' אירמאי ועוד באתר המוקדש לו
* בלוג לזכרו של פרופסור אירמאי
* 
* חדשות הפקולטה להנדסה אזרחית
*  (נקרולוג)
* ייבוש ביצות עמק יזרעאל
* הוועדה המרכזית למונחי טכנולוגיה
* 

## הערות שוליים

קטגוריה:אנשי העלייה הרביעית
קטגוריה:בוגרי אוניברסיטאות ומכללות בבלגיה
קטגוריה:מילונאים כותבי עברית
קטגוריה:מילונאים ישראלים
קטגוריה:מהנדסים ישראלים
קטגוריה:סגל הטכניון: הנדסה אזרחית וסביבתית
קטגוריה:בלשנים ולשונאים ישראלים
קטגוריה:חוקרי השפה העברית
קטגוריה:בוגרי גימנסיה הרצליה
קטגוריה:חברי האקדמיה ללשון העברית
קטגוריה:ישראלים ילידי פולין
קטגוריה:אישים הקבורים בבית הקברות תל רגב
קטגוריה:ישראלים שנולדו ב-1912
קטגוריה:ישראלים שנפטרו ב-2008
מרד אורלוב

[שמאל|ממוזער|250px|קרב צ'סמה בין ציי טורקיה ורוסיה. ציור מאת [איוואן איווזובסקי (1848).]]
**מרד אורלוב** (1770) היה מבשרה של מלחמת העצמאות היוונית, במהלכו התקוממו היוונים יושבי הפלופונסוס נגד השלטון הטורקי. את המרד הצית הרוזן אלכסיי אורלוב, מפקד הצי הרוסי במלחמת רוסיה-טורקיה (1774-1768). ביוון ידוע המרד בשם "אורלופיקה" (Ορλωφικά, "אירועי אורלוב").

הרוסים, שביקשו להחליש את האימפריה העות'מאנית ולהקים בבלקנים מדינה יוונית פרו-רוסית, שיגרו באמצע שנות השישים של המאה ה-18 שליחים אל חצי האי מאני, כדי לכרות ברית עם המנהיגים המקומיים שייצגו את הכוח הצבאי החזק ביותר ביוון באותה תקופה. ב-1769, במהלך מלחמת רוסיה-טורקיה, הפליג צי בן 14 אוניות מלחמה בפיקוד הרוזן אלכסיי גריגורוביץ' אורלוב (Orlov) מן הים הבלטי אל הים התיכון. הצי הגיע למאני בפברואר 1770, ועודד את המניאטים להניף את נס המרד. 50 חיילים רוסים נותרו במקום כדי לסייע ללחימה ביבשה, ואילו האוניות הפליגו אל הים האגאי.

בתחילה צלחה דרכו של הצבא היווני ובתוך זמן קצר הוא שחרר חלקים גדולים של הפלופונסוס, אך המרד לא התפשט לשאר חלקי יוון. בעזרת יושבי האיים היווניים הכה הצי הרוסי את הצי הטורקי בקרב צ'סמה (Çeşme), אך לא היה בכך כדי לסייע לצבא היווני בפלופונסוס, ועד מהרה דוכא המרד.

מנקודת מבטה של רוסיה, משימתו של הרוזן אורלוב הושגה, משום שהצליח לפגוע בצי הטורקי, להכריח את טורקיה להפנות חיילים דרומה ולתרום לניצחון שהוביל לחתימה על הסכם קוצ'וק קאינרג'ה (Küçük Kaynarca).

מנקודת ראותם של היוונים נחשב מרד אורלוב לכישלון, שעלה במחיר אבדות כבדות בנפש, הן בלחימה הן בפעולות הנקם של הטורקים שבאו לאחריו. היוונים נשכחו למעשה בהסכם קוצ'וק קאינרג'ה, וכתוצאה מכך הלכה וגברה חשדנותם כלפי רוסיה. קשרי היוונים עם הרוסים נותרו אמנם איתנים, חלקית משום ההשפעה של אישים יוונים חשובים ברוסיה, אך רבים מקרב הדור הצעיר של המנהיגות היוונית, כמו פטרוביי וקולוקוטרוניס, יפנו מבטם מערבה בחיפוש אחר בעלי ברית.

## קישורים חיצוניים

קטגוריה:יוון העות'מאנית
קטגוריה:רוסיה: היסטוריה
Freak of Nature

***Freak of Nature*** הוא אלבומה השני של הזמרת אנסטייז'ה, אשר יצא לאור ב-11 בדצמבר 2001. האלבום הופק על ידי לואיס בנסילו בעזרתו של סם וות'רס. האלבום מוקם במקום ה-27 במצעד הבילבורד האמריקאי, במקום הרביעי באנגליה ובמקום ראשון בהולנד, שווייץ, גרמניה, שוודיה ונורווגיה. האלבום מכר למעלה מ-7,000,000 עותקים ברחבי העולם.

## רשימת הרצועות
להלן רשימת הרצועות של האלבום:
# "Freak of Nature"
# "Paid My Dues"
# "Overdue Goodbye"
# "You'll Never Be Alone"
# "One Day in Your Life"
# "How Come the World Won't Stop"
# "Why'd You Lie to Me"
# "Don'tcha Wanna"
# "Secrets"
# ""
# "I Dreamed You"
# ""
#"I Thought I Told You That" (בשיתוף פיית' אוונס) (הוא רצועה 7 במהדורה האמריקאית של האלבום)

**מהדורת אספנים**
# "I Thought I Told You That" (בשיתוף פיית' אוונס)
# "Someday My Prince Will Come"
# ""
# ""
# ""
# ""
# ""

## מיקומי שיא

## נתוני מכירות

## קישורים חיצוניים

קטגוריה:אלבומי אנסטייז'ה
קטגוריה:אלבומים באנגלית
קטגוריה:אלבומים שהופקו על ידי ריק וייק
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת אפיק רקורדס
הצבא לשחרור מזרח טימור

[ממוזער|200 px|ותיקי הצבא במזרח טימור, [2005|טקסט=]]
**הצבא לשחרור מזרח טימור** (בפורטוגזית: **Forças Armadas de Libertação de Timor-Leste;** בר"ת: **FALINTIL**, בעברית: **פלינטיל**) היא הזרוע הצבאית של תנועת פרטילין, החזית המהפכנית למען מזרח טימור עצמאית. התנועה הוקמה ב־20 באוגוסט 1975 ותחילה התבססה על כ-2,500 חיילים מקצועיים ועוד כ־7,000 שאומנו על ידי הפורטוגזים. 10,000 חיילים נוספים קבלו הדרכות קצרות יותר. לאחר מכן מחיילי הארגון נוסד צבא מזרח טימור.

## קישורים חיצוניים

קטגוריה:מזרח טימור: היסטוריה
קטגוריה:מזרח טימור: צבא וביטחון
כנימות האלה

**כנימות האלה** (שם מדעי: Fordinae) הן תת-משפחה של כנימות עלים, היוצרות עפצים על עצי האלה (Pistacia).

ממוזער|עפץ דמוי אלמוג של אלה אטלנטית
ממוזער|עפץ דמוי אגרופן של אלה אטלנטית
כנימות אלו נחלקות לשתי קבוצות עיקריות:
*Fordini - כנימות מקבוצה זו יוצרות עפצים על גבי שולי העלה.
*Baizongiini - כנימות מקבוצה זו יוצרות עפצים כדוריים ובולטים הנחשבים למתקדמים יותר מבחינה אבולוציונית.

כ-15 מינים שונים של כנימות מתת-משפחת Fordinae יוצרים עפצים על שלושת מיני עץ האלה הנפוצים בישראל: אלת המסטיק (*P. lentiscus*), אלה ארצישראלית (*P. palaestina*) ואלה אטלנטית (P. atlantica).

לכנימות עץ האלה (Fordinae) מחזור חיים דו-שנתי. מחזור חיים זה כולל רבייה מינית ולא-מינית והחלפה בין פונדקאים. עץ האלה הוא הפונדקאי הראשוני ספציפי. הפונדקאי השניוני הוא לא ספציפי והכנימה נטפלת לשורשיו. יצירת עפצים על גבי עצי האלה מושרית באביב על ידי נימפות הבוקעות מהביצים לאחר שנת חורף. בכל עפץ נוצרים 2-3 דורות ברביית בתולין. בסתיו כנימות בעלות כנפיים נפוצות מהעפצים והצאצאים שלהן מתפתחים על שורשי הפונדקאי השניוני. באביב הבא דור מעופף נוסף מטיל ביצים בעלות זוויג על גבי הפונדקאי הראשוני. לאחר ההזדווגות הביצים המופרות נשארות על גבי הפונדקאי, כעבור שנה בוקע דור לא-מיני של נקבות.

בעת העתיקה השתמשו בעפצים לייצור דיו שחור ולפעמים גם לצביעת בדים. ישנם גם שימושים ברפואה ובקוסמטיקה.

קובץ:אלה אטלנטית עלה.jpg|עפץ של אלה אטלנטית
קובץ:PXL 20231016 050451344.jpg|עפצים על גבי עץ האלה בפארק קנה
קובץ:PXL 20231016 050439979.jpg|עפץ האלה במבט מקרוב



## קישורים חיצוניים

## הערות שוליים

קטגוריה:פשפשאים
מלאדה בולסלאב (כדורגל)

**מועדון הכדורגל מלאדה בולסלאב** (בצ'כית: **FK Mladá Boleslav**) הוא מועדון כדורגל צ'כי, מהעיר מלאדה בולסלאב.

הקבוצה זכתה שתי פעמים בגביע הצ'כי בשנים  ו- אך לא זכתה מעולם באליפות, הישג השיא שלה הוא מקום שני בעונת . הספונסר הראשי של הקבוצה היא חברת הרכב סקודה.
## היסטוריה
הישגו הגדול ביותר של המועדון הוא הגעה למקום השני בליגת העל הצ'כית בעונת , מיקום שהעניק לקבוצה כרטיס לשלב המוקדמות השני של ליגת האלופות בעונת 2006/2007. בשלב זה עברה את קבוצת ואלרנגה הנורווגית, אך מלאדה נכשלה בשלב ההעפלה השלישי נגד קבוצת גלאטסראיי הטורקית. בשל ההפסד נשלחה הקבוצה לשלב הפלייאוף של גביע אופ"א, שבו ניצחה במפתיע את קבוצת מרסיי הצרפתית והעפילה לשלב הבתים, בסופו נשרה מלאדה בולסלאב מהמפעל.

בעונת 2007/2008 הקבוצה שיחקה בפעם השנייה בגביע אופ"א. בסיבוב הראשון הקבוצה ניצחה את קבוצת פלרמו והעפילה לשלב הבתים. בסיום שלב הבתים הקבוצה סיימה במקום הרביעי והלפני אחרון בבית והודחה מהטורניר.

בעונת  גברה מלאדה על סיגמה אולומואוץ בתום דו-קרב בעיטות עונשין וזכתה לראשונה בתולדותיה בגביע הצ'כי. היא שבה וזכתה בו גם בעונת .

## שחקנים
### סגל נוכחי
; נכון ב-12 באוקטובר 2025

 

 

 

 (בהשאלה מספרטה פראג)
 

 (בהשאלה מסלביה פראג)

 (בהשאלה מסלביה פראג)

## תארים
* **[[הגביע הצ'כי בכדורגל]] (2):** 2010/11, 2015/16

## קישורים חיצוניים

* 

קטגוריה:קבוצות כדורגל צ'כיות
קטגוריה:קבוצות כדורגל שהוקמו ב-1902
Anastacia

***Anastacia*** (בעברית: **אנסטייז'ה**) הוא אלבומה השלישי של הזמרת האמריקאית אנסטייז'ה. זה האלבום היחיד של הזמרת אשר לא יצא לאור בארצות הברית, ויצא לאור במרץ 2004. האלבום מוקם בטופ 10 במצעדי המכירות באנגליה, בלגיה, גרמניה, איטליה ואוסטרליה, ומכר 9 מיליון עותקים ברחבי העולם.

היו תוכניות להוציא לאור את האלבום בארצות הברית, אך התאריך נדחה ונדחה. רשימת השירים באלבום הייתה אמורה להיות כמו הגרסה האירופאית, מלבד השיר "Sexy Single" אשר תוכנן להתחלף עם שיר שלא נכנס לאלבום, "Underground Army". התוכניות התבטלו והאלבום לא יצא לאור בארצות הברית, וכנראה גם לא ישוחרר.

## עשיית האלבום
בינואר 2003, אנסטייז'ה גילתה שהיא חולה בסרטן השד. לאחר הגילוי הטראומטי, אנסטייז'ה נכנסה לאולפני הקלטות בספטמבר 2003 על מנת להקליט עם גלן בלרד, דאלס אוסטין ודייב סטויארט ולהוציא את החומרים בשנת 2004.

אנסטייז'ה אמרה באתרה הרשמי שהמחלה הפכה את הקלטת האלבום לקשה יותר:

אנסטייז'ה נאבקה על מנת לסיים את האלבום ולהוציאו במרץ 2004.

## רשימת הרצועות

# "Seasons Change" (Anastacia, DioGuardi, Rzeznik) – 4:17
# "Left Outside Alone" (Anastacia, Austin, Ballard) – 4:17
# "Time" (Anastacia, Austin, Ballard) – 3:33
# "Sick and Tired" (Anastacia, Austin, Ballard) – 3:30
# "Heavy on My Heart" (Anastacia, Mann) – 4:26
# "I Do" (featuring Sonny Sandoval) (Anastacia, Burton, Dioguardi, Weissfeld) – 3:04
# "Welcome to My Truth" (Anastacia, Dioguardi, Shanks) – 4:03
# "Pretty Little Dum Dum" (Anastacia, Ballard, Dioguardi) – 4:37
# "Sexy Single" (Anastacia, Stewart) – 3:52
# "Rearview" (Anastacia, Dioguardi, Shanks) – 4:12
# "Where Do I Belong" (Anastacia, Dioguardi, Leonard) – 3:26
# "Maybe Today" (Anastacia, Stewart) – 5:15


## ההצלחה במצעדים
אנסטייז'ה הפכה ללהיט ענק כאשר האלבום נכנס לעשרת הנמכרת במצעדי אנגליה, אוסטרליה, הולנד, גרמניה ואיטליה, ובמקום השני ספרד. סינגל הבכורה מן האלבום, "Left Outside Alone" זכה להצלחה גדולה, כאשר היה במקום הראשון במצעדי המכירות באוסטרליה, איטליה, אוסטריה ובשווייץ; מקום חמישי במצעד האירופאי ובאנגליה.

### מצעדים

## מכירות

## קישורים חיצוניים

## הערות שוליים

קטגוריה:אלבומי אנסטייז'ה
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי פטריק לאונרד
קטגוריה:אלבומים שהופקו על ידי ריק וייק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת אפיק רקורדס
עין שוקק

**עין שוֹקֵק** הוא אחד המעיינות הגדולים בעמק בית שאן.

## גאוגרפיה
המעיין ידוע גם בשם "עין אל ג'וסק" (عين الجَوْسَق), שפירושו בערבית "מעיין הארמון" – כנראה על שם טחנת הקמח העתיקה מהתקופה הביזנטית שצמודה לבריכת האגירה. את הטחנה הפעילו מי המעיין שזרמו דרך אמת מים לתוך שלוש ארובות שהפעילו שלושה זוגות אבני רחיים; סלעי נטף הנחלים מעידים כי הטחנה פעלה זמן רב. את בריכת הניקוז המקורית של הטחנה הרחיבו תושבי הכפרים בגלבוע לצורך השקיית עדריהם. ב-שנות ה-50 של המאה ה-20 הוזרמו מי המעיין לבית שאן. כיום משמש המקום בעיקר מטיילים בימי הקיץ.

מקור רוב מי המעיין באקוויפר חבורת יהודה. מהמעיין, שספיקתו כ-2,170 מ"ק בשעה, יוצא נחל שוקק, המתחבר לנחל הקיבוצים בתל שוכה.
מסביב למעיין צמחייה טיפוסית של פטל קדוש, גומא וקנים.

## גלריה

קובץ:Ein Shokek.jpg|עין שוקק, 2021
קובץ:PikiWiki Israel 12746 ein shokek spring.jpg|המעיין לפני שעבר שיפוץ
קובץ:PikiWiki Israel 28035 Geography of Israel.JPG|מי המעיין
קובץ:עין שוקק 5.jpg|הנביעה ממנה המים בוקעים מהאדמה
קובץ:עין שוקק 1.jpg|שרידי קיר אבן עתיק


## לקריאה נוספת
* אורי מאור, **ארץ המעיינות - המדריך השלם לנקודות המים הקסומות בישראל**, הוצאת ספריית בית אל, 2011, עמ' 16 - 17

## קישורים חיצוניים

*מסלול טיול, באתר מנהלת הטיולים
* מסלול טיול, באתר רשות הטבע והגנים
*
*עין שוקק, באתר טיולי

## הערות שוליים

קטגוריה:עמק בית שאן
שוקק
אולריך פון הוטן

**אולריך פון הוטן** (גרמנית: Ulrich von Hutten; 21 באפריל 1488 - 29 באוגוסט 1523) היה אביר, משורר והומניסט גרמני.
## חייו
אולריך נולד למשפחת האצילים פון הוטן, שהתגוררה בטירת שטקלנברג שבמדינת אסן, ואביו ייעד אותו לכמורה, ולשם כך שלח אותו למנזר בפולדה, אך אב המנזר שם לב לנטיית נפשו הלירית, והצליח להוציא אותו משם. לאחר מכן הסתכסך עם אביו, שדרש ממנו ללמוד משפטים, ואילו הוא נמשך לשירה, לפילוסופיה ולתאולוגיה. בשל כך הגיע כמעט לפת לחם, עד שמזכיר החצר של מיינץ, אייטלוולף פון שטיין, לקח אותו תחת חסותו. מאז למד אולריך באוניברסיטאות שונות בגרמניה, ובין השאר למד אצל יוהנס רויכלין, והפך בהשפעתו להומניסט. לאחר מכן התיידד עם מרטין לותר. הוא היה אף מכותבי "מכתבי אנשים חשוכים" שהוציאו מתנגדי הדומיניקנים אחרי 1510, בעקבות מאבקם של הדומיניקנים נגד רויכלין.

לאחר שהתחילו לנוע גלגלי תנועת הרפורמציה (1517), הצטרף אולריך במלוא המרץ וההתלהבות לתנועה הפרוטסטנטית וניסה לשכנע את הקיסר החדש, קרל החמישי, שהיה ידידו, וכן את הנסיך הבוחר אלברט ממיינץ, אך ללא הצלחה.

ב-1522 הקים ביחד עם ידידו, איש הצבא פרנץ פון סיקינגן ברית אבירים למען הרפורמציה "אבירי המהפכה", וניסו לתקוף את ארצו של הנסיך הבוחר מטריר, אך הובסו.

בסוף ימיו ניסה להשפיע על מלומדים שונים, שהנודע שבהם היה ארסמוס מרוטרדם, אך הלה סירב להפגש עמו, על אף שאולריך הגיע, כמעט גוסס, עד בזל במיוחד בשביל להיפגש עמו.

אולריך מת ב-1523 בציריך ממחלת העגבת והוא אחד המקרים הראשונים המתועדים של מתים ממחלה זו.

## קישורים חיצוניים

* 
* .
* 
* 

## הערות שוליים

קטגוריה:משוררים גרמנים
קטגוריה:בוגרי אוניברסיטת רוסטוק
קטגוריה:הומניסטים גרמנים מתקופת הרנסאנס
קטגוריה:ילידי 1488
קטגוריה:נפטרים ב-1523
מרסל דופרה

**מרסל דוּפְּרֶה** (בצרפתית: **Marcel Dupré**, 3 במאי 1886 – 30 במאי 1971) היה נגן עוגב, פסנתרן, מלחין ופדגוג צרפתי.

## קורות חייו

מרסל דופרה נולד ברואן (נורמנדי) למשפחה מוזיקלית ונחשב לילד פלא. בשנת 1904 נכנס לקונסרבטואר של פריז, שם למד אצל שארל-מארי וידור ואחרים. ב-1914 זכה דיפרה בפרס רומא על הקנטטה "פסיכה". בשנת 1936 התמנה לפרופסור לנגינה ולאלתור בעוגב בקונסרבטואר של פריז.

דופרה התפרסם בנגינה ביותר מ-2,000 רסיטלים לעוגב ברחבי אירופה, ארצות הברית ואוסטרליה, ביניהם סדרת רסיטלים בת 10 קונצרטים של מכלול יצירותיו של יוהאן סבסטיאן באך, בשנת 1930 (בקונסרבטואר) ובשנת 1931 (בארמון טרוקדרו), שתי הסדרות בנגינה בעל פה, ללא תווים.

בשנת 1934 החליף דופרה את שרל-מארי וידור כנגן עוגב בשם בלבד בכנסיית סן-סולפיס בפריז, משרה בה התמיד עד מותו בשנת 1971.

משנת 1947 עד 1954 היה מנהל הקונסרבטוריון האמריקאי, השוכן באגף לואי החמישה-עשר בטירת פונטנבלו ליד פריז. בשנת 1954 החליף דופרה את קלוד דלווינקור כמנהל הקונסרבטואר, שם נשאר עד 1956. דופרה מת ב-1971 סמוך לפריז.

כמלחין, הוציא תחת ידו קשת רחבה של יצירות ובסך הכול 65 מספרי אופוס. הוא לימד שני דורות של נגני עוגב ידועי-שם, ביניהם רולאנד פאלצ'ינלי, ז'אן לנגלה ואוליבייה מסייאן. פרט למספר יצירות משובחות לנגני עוגב שאפתנים (כגון 79 כוראלים אופוס 28) רוב המוזיקה לעוגב של דופרה נעה בדרגת הקושי מבינונית לקיצונית ואחדות מהן מציבות לנגן דרישות טכניות כמעט בלתי אפשריות (למשל, "אווקאסיון", אופוס 37, "סוויטה", אופוס 39, "שני מתווים", אופוס 41, "חיזיון" אופוס 44).

מבין יצירותיו, המושמעות והמוקלטות ביותר הן אלה שנכתבו בראשית הקריירה שלו. בתקופה זו כתב את "שלושה פרלודים ופוגות" אופוס 7 (1914), שהפרלוד הראשון והשלישי מתוכם (בייחוד זה בסול מינור, על מהירותו ועיטוריו הפנומנליים ואקורדי הדוושה שלו) הוכרזו בלתי ניתנים לנגינה על ידי לא פחות מווידור בכבודו ובעצמו. ואכן, הם קשים כל כך לביצוע, שבמשך שנים אחדות היה דופרה נגן העוגב היחיד שהצליח להשתלט עליהם.

מבחינות רבות אפשר לראות בדופרה את ה"פגניני" של העוגב - כווירטואוז ברמה הגבוהה ביותר, תרם רבות לפיתוח הטכניקה (הן במוזיקה שלו לעוגב והן ביצירותיו הפדגוגיות) אף כי, כמו פגניני, יצירותיו בלתי מוכרות יחסית למוזיקאים שאינם מנגנים בכלי שלו נכתבה המוזיקה. ביקורת הוגנת ואובייקטיבית של יצירתו המוזיקלית צריכה לקחת בחשבון את העובדה, שבמקרים מסוימים עלול הדגש על וירטואוזיות וטכניקה לפגום בתוכן ובחומר המוזיקלי. עם זאת, המוצלחות ביצירותיו ממזגות את הווירטואוזיות עם שלמות מוזיקלית ברמה גבוהה, איכויות שאפשר למצוא ביצירות כמו ה"סימפוני-פאסיון", הפרלודים ופוגות, Evocation, Esquisses וה- Cortege et Litanie.

נוסף לכתיבתו הפוריה, ערך דופרה יצירות עוגב של באך, הנדל, מוצרט, ליסט, מנדלסון, שומאן, סזר פרנק וגלאזונוב. כמו כן כתב מחקרים על אלתורי עוגב בשני כרכים (1925 ו-1937), ניתוח הרמוני (1936), קונטרפונקט (1938), פוגה (1938) וליווי מזמור גרגוריאני (1937), נוסף למסות על בניית עוגב, אקוסטיקה ופילוסופיה של המוזיקה.

אף כי הדגש שלו כמלחין היה על העוגב, רשימת יצירותיו המוזיקליות של דופרה כוללת גם יצירות לפסנתר, תזמורת ומקהלה, מוזיקה קאמרית ומספר עיבודים.

## קישורים חיצוניים

* להאזנה לפרליוד מספר 1 לאורגן
* מבחר מיצירותיו
* 

קטגוריה:נגני עוגב צרפתים
קטגוריה:מבצעים בכלים אותנטיים
קטגוריה:מורים למוזיקה בצרפת
קטגוריה:מלחינים צרפתים במאה ה-19
קטגוריה:מלחינים צרפתים במאה ה-20
קטגוריה:זוכי פרס רומא
קטגוריה:צרפתים שנולדו ב-1886
קטגוריה:צרפתים שנפטרו ב-1971
נטלי פרוז

**נטלי פרוז** (באנגלית: **Natalia Paruz**) היא מוזיקאית ישראלית-אמריקאית המנגנת בכלי נגינה לא קונבנציונליים. מתמחה בעיקר בנגינה על מסור מוזיקלי.

## קריירה
על הישגיה כנגנית מסור זכתה פרוז באותות הוקרה מעיריית העיר ניו יורק, מהסנאט של מדינת ניו יורק, ומראש עיריית "Maisons Alfort" בצרפת.

פרוז ידועה כנגנית המסור מספר אחת בעולם וזכתה לכינוי "גברת מסור". מחקריה על ההיסטוריה של הכלי והמנגנים בו מתפרסמים כמדור קבוע בעיתון של איגוד נגני המסור הבינלאומי בארצות הברית. היא גם משמשת כשופטת בתחרויות הנגינה במסור בצרפת והיא המארגנת של פסטיבלי נגני המסור בניו יורק ובישראל.

נגינת המשור של פרוז נימצאת בפסי קול של סרטים רבים, כולל מגלופוליס (סרט) של פרנסיס פורד קופולה, Dummy עם אדריאן ברודי ו-Time Out of Mind עם ריצ'רד גיר.

פרוז הופיעה עם תזמורות רבות, כגון התזמורת הפילהרמונית הישראלית בניצוחו של זובין מהטה, התזמורת הפילהרמונית של וסטצ'סטר, התזמורת הסימפונית המלכותית של מרוקו, אנסמבל סולני תל אביב, ועוד. היא הופיעה בקונצרטים במרכז לינקולן עם המלחין פיטר שיקלי , הידוע בכינויו "PDQ Bach", כמו גם עם "אגודת התזמורת הקטנה" בניו יורק. כמו כן הופיעה כסולנית בקרנגי הול ובמדיסון סקוור גרדן.

פרוז נכללה ברשימות "הטובים בניו יורק" של העיתונים "טיים אאוט ניו יורק", "וילג' וויס", "ניו יורק פרס" ו"ניו יורק רזידנט". נגינתה נשמעת בפסקולים של סרטים רבים ובפרסומות טלוויזיה.

פרוז תומכת בנגינת רחוב ובכל מקום בעולם אליו היא מגיעה היא מקפידה לנגן גם ברחובות. היא משמשת כשופטת באודיציות לקבלת רישיון הופעה ברחוב בניו יורק. היא נבחרה לייצג את המקצוע "נגן רחוב" בספר "120 מקצועות שלא יכבלו אותך למשרד". כמו כן הספר "צלילים מהרכבת התחתית" הקדיש לה פרק. שמה מוזכר בעשרים ושניים ספרים באנגלית ובצ'כית.

מלבד נגינה במסור מתמחה פרוז גם בנגינה על פעמוני פרות אירופאים ואמריקאים, פעמוני יד אנגלים, פעמוני ארבע ביד, בנבל זכוכית ובטרמין.

מתגוררת לסירוגין בניו יורק ובגבעתיים.

## קישורים חיצוניים

* 

* בלוג נגנית רחוב
* פסטיבל נגני המסור שנטלי פרוז מנהלת
* נטלי פרוז מנגנת אריה של באך באתר YouTube
*  
* מאמר בעיתון ניו יורק טיימס

## הערות שוליים

קטגוריה:מוזיקאיות ישראליות
קטגוריה:מוזיקאים ישראלים
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Vicious Delicious

**Vicious Delicious** (בתרגום חופשי לעברית: **טעים אכזרי**) הוא האלבום השישי של הרכב הטראנס הפסיכדלי הישראלי אינפקטד מאשרום.

הרצועות באלבום מסודרות בסדר של רצועה פסיכדלית ולאחריה רצועה בסגנון שונה מעט, החל מאמביינט ואלקטרוניקה ועד היפ הופ ורוק. בחלק מקטעי האלבום משתתפים יוצרים אמריקאים בקטעי השירה: בBecoming Insane הזמר ג'ילברטו סרזו - סולן להקת Kinky, ב Artillery חברי הרכב קבוצת ההיפ-הופ הקנדית-אמריקאית Swollen, וב-In Front of Me הזמר-שחקן ברנדון מקולוץ'.

התגובות והביקורות לאלבום זה היו מעורבות, כאשר המעריצים מהדור הישן התאכזבו למשמע שינוי הסגנון (לראשונה שילוב של קטעי היפ-הופ ושירה באלבום אולפן), ומצד שני שינוי זה גרם לגידול בכמות המעריצים החדשים מהקהל הרחב ומה"מיינסטרים", כך למשל השיר Artillery נכנס כרצועה בפסקול הסרט אל תתעסקו עם הזוהן בכיכובו של אדם סנדלר (גם בגלל אופיו הישראלי של התסריט).

עטיפת האלבום נעשתה על ידי האמן הסיני-אמריקני דייוויד הו.
תאריך היציאה המקורי לאלבום היה 6 ביוני 2006 (06.06.06), אך נדחה בשל בעיות בקידום האלבום. האלבום יצא לבסוף ב-26 במרץ 2007. קטע הפתיחה באלבום, Becoming Insane, יצא כסינגל לתחנות הרדיו ודורג במקום השישי במצעד השנתי של גלגלצ לשנת תשס"ז; הייתה זו הפעם הראשונה ששיר של אינפקטד מאשרום מדורג במצעד שנתי זה.

## הרצועות באלבום

## קישורים חיצוניים

קטגוריה:אלבומי אינפקטד מאשרום
קטגוריה:אלבומי חברת BNE
קולר (BDSM)

שמאל|ממוזער|250px|קולר הוא מאפיין מובהק של בדס"מ
**קולר** הוא התקן, אשר נענד סביב צוואר בן הזוג הנשלט כייצוג ל"שייכותו" לבן זוגו השולט בקרב חובבי הBDSM. לעיתים, נוסף קולר וירטואלי בדמות כיתוב קצר של שם השולט ליד הכינוי של הנשלט במידה ששניהם חברים באתר בדס"מי אחד.

לקולר משמעות סמלית עמוקה בקהילת ה-BDSM. שימוש בקולר מסמל את היותו של העונד שייך לקבוצת הנשלטים. לבישת הקולר יכולה גם לסמל שאדם זה הוא רכושו של השולט ונמצא במערכת יחסים.

בזמן משחקי תפקידים נהוג לייחס לקולר משמעות משפילה המדמה את עונדו לחיית מחמד או לבהמה. כאשר במשחקי השליטה מעורבות קשירות, הקולר משמש ככלי ריסון ונהוג לאבטח בעזרתו את ראשו של הנשלט לחפץ נייח או להובילו בעזרת רצועה.

קולרים עשויים לרוב מעור, מגומי, מ-PVC וממתכת. הקולרים מעוצבים בכמה אופנים שבדרך כלל כוללים נקודות קשירה כגון אבזמים, רצועות, טבעות מתכת, ווים, מנעולים ושאר אמצעים המאפשרים לחבר רצועות לקולר. אנשים רבים משתמשים בקולרי כלבים עם אבזם כתחליף לקולרים מעוצבים.

ענידת הקולר בפעם הראשונה כדרך לסימול היחסים בין בני הזוג נקראת **קילור**.
לפעמים אנשים מקיימים את טקס הקילור מיד לאחר חתונתם כדרך לציין את קשר ה-BDSM בחייהם. לעיתים, כאשר בני הזוג נוהגים להתחלף בתפקידי שולט ונשלט, הם עונדים קולרים בעלי מנעול. מאחר שהורדת הקולר איננה אפשרית ללא המפתח, החזקת המפתח מסמלת את השולט באותו הרגע.

אנשים מעטים עונדים את הקולר בכל שעות היממה. אלו שעושים זאת בוחרים בדרך כלל לענוד קולר הנראה גם כפריט אופנתי.

## סוגי קולרים

### קולר יציבה (Posture Collar)
קולר זה עשוי מחומר קשיח ורחב מספיק כדי לתמוך בסנטר מלמעלה ובכתפיים מלמטה. קולר מסוג זה מגביל מאוד את יכולת התזוזה של הצוואר ומכריח את העונד לתנוחה שבה ראשו זקוף קדימה ומעלה. שדה הראייה של העונד מצומצם להתרחשויות בגובה עיניו בלבד מכיוון שהוא איננו מסוגל להרכין מבט מטה ואינו יכול לסובב ראשו לצדדים מבלי לסובב את כל גופו וכתפיו.

### קולר טורין (Turian collar)
קולר העשוי ממתכת קשיחה בצורת חישוק. המונח הוטבע על ידי הסופר ג'ון נורמן בסדרת ספריו גור. לחישוק המתכת הברגה פנימית מאחור או מנעול קטן והוא אינו צמוד לצוואר העונד. קולר זה משמש כקולר סמלי ונחשב כפריט אופנתי יותר משאר הסוגים.

### רצועה
רצועה היא חתיכת חבל, עור, שרשרת או כל חומר גמיש אחר אשר מתחברת לקולר הנשלט או מקיפה את צווארו ישירות. הרצועה הנפוצה ביותר היא רצועת לולאה בעלת טבעת קטנה בקצה כך שניתן להשחיל צד אחד בטבעת וליצור לולאה אשר תקיף את הצוואר. משיכת רצועת הלולאה מהדקת את הלולאה סביב צוואר הנשלט ומאפשרת לשולט להכריח את הנשלט לעשות כרצונו או להענישו כראות עיניו.
מטרת הרצועה:
* להוביל את הנשלט בצורה משפילה.
* לחזק את תחושת חוסר האונים של הנשלט.
* לשלוט פיזית בתנוחתו של הנשלט.

## היסטוריה
קולרי מתכת שימשו בעת העתיקה בעיקר כאמצעי ריסון לעבדים. ברומא נהוג היה לסמן עבדים בעזרת קולר ואפילו לסמנו עם כתובת בעליו כך שאם העבד יברח וייתפס יתאפשר למצוא את בעליו בקלות.
שימוש בקולרי עבדים נעשה גם במאה ה-18 לזיהוי עבדים בבריטניה.

## קישורים חיצוניים

קטגוריה:אביזרי BDSM
קטגוריה:צוואר
מסור מוזיקלי

**מסור מוזיקלי** (או **מסור מזמר**) הוא כלי נגינה בן 300 שנה לפחות, השייך לקבוצת האידיופוניים. זהו מסור נגרים עשוי מפלדה שבו מנגנים בעזרת קשת.
כל מסור שאינו חשמלי יכול לשמש ככלי נגינה. השיניים שבמסור אינן דרושות לנגינה, ולכן נגני מסור מוזיקלי רבים משייפים את השיניים כדי שהכלי יהיה פחות מסוכן. טיב הצליל נקבע על ידי האורך, הרוחב וטיב הפלדה של המסור.

הנגינה במסור מוזיקלי הופיעה בארצות רבות בסוף המאה ה-17, כך שאין ארץ מוצא יחידה לכלי. נגינה במסור מוזיקלי הייתה פופולרית בתחילת המאה ה-20 אך לאחר מלחמת העולם השנייה כמעט נעלמה. כיום קיימים בעולם רק נגני מסור מעטים. המפורסמת שבהם היא המוזיקאית הישראלית-אמריקאית נטלי פרוז. גם שחקנית הסרטים מרלן דיטריך הייתה נגנית מסור מוזיקלי.

כיום מתעורר מחדש העניין בנגינה במסור מוזיקלי. ניתן לשמוע נגינת מסור מוזיקלי בפסי קול של סרטים ומלחינים מודרניים כותבים יצירות לכלי זה.

## קישורים חיצוניים

*מידע על המסור המוזיקלי באתר האינטרנט של נטלי פרוז
* מפלורנטין לאולמות הקונצרטים: הישראלית שמנגנת על מסור באתר YouTube

קטגוריה:כלי נגינה
קטגוריה:כלי קשת
מוזיקלי
קטגוריה:כלים אידיופוניים
טל גלעד

**טל גלעד** (נולד ב-9 בספטמבר 1960) הוא תסריטאי, מרצה, מדריך טיולים, עיתונאי וסופר ישראלי.

## ביוגרפיה

בנו של מיכאל גולדמן-גלעד, ניצול שואה אשר סיפורו האישי היווה השראה לסרט המכה ה-81. למד בבית הספר היסודי "הס" בחולון ואחר-כך בתיכון לאמנויות ע"ש תלמה-ילין, במגמת התיאטרון. אחרי השירות הצבאי עבד במשך שנים אחדות כקופירייטר, למד תכנות מחשבים ועבד כמפעיל מחשב. במקביל כתב טור אישי ובמדור הסאטירי "צו השעה" יחד עם יוסף ג'קסון ותמי טוראל במגזין "לאשה".

ב-1991 החל לכתוב לטלוויזיה, תחילה בתוכניות ילדים ובתוכנית הבידור "מוצ"ש" בערוץ הראשון. ב-1995 הצטרף לצוות הקבוע של כותבי תוכנית הסאטירה "החרצופים", עם אפרים סידון, עופר קניספל, חגי לפיד ואבי כהן. בחרצופים כתב בכל עונות התוכנית, עד ירידתה מהמסך בשנת 2000.

במהלך השנים כתב בקביעות גם לתוכנית הבידור "זהו זה!", לתוכניות של אלי יצפאן, אדיר מילר, ולעוד תוכניות בידור וסאטירה. כמו כן כתב לתוכניות ילדים רבות ולמופעי במה של טוביה צפיר, חנה לסלאו, צביקה הדר, יצפאן וסוויסה, ננסי ברנדס, בנות פסיה ושלישיית "מה קשור".

כתב את הצגת הילדים "צי-פי, חברה מכוכב אחר" עם ציפי שביט ואת ספר הילדים "ג'ק במסע המרתק" (בהוצאת כתר), שזכה לפופולריות רבה בקרב ילדים ואף הומלץ במצעד הספרים של שנת תשס"ה. בשנת 2004 ערך והשתתף בכתיבת ספרו של יחיאל ספרא "טריוויה עד הבית". 

בשנים האחרונות עוסק בנוסף לכתיבה גם בהדרכת טיולים, הרצאות וכותב טור בעיתון ״ישראל היום״. בשנים 2009 - 2013 ובשנים 2020-2021 שימש כתסריטאי ראשי ב"מהדורת השבט", תוכנית הסאטירה של לאטמה. בין השאר כתב את "סרטון המשט" (We Con the World), שזכה למיליוני צפיות בארץ ובעולם.

## קישורים חיצוניים

* 

קטגוריה:תסריטאי טלוויזיה ישראלים
קטגוריה:סאטיריקנים ישראלים
קטגוריה:בעלי טור ישראלים
קטגוריה:בוגרי תלמה ילין
קטגוריה:ישראלים שנולדו ב-1960
גבריאל צפרוני

**גבריאל צפרוני** (17 באוקטובר 1915 - 7 ביוני 2011) היה עיתונאי ישראלי, עורך העיתון "הבוקר" ומנכ"ל תיאטרון "הבימה".

## קורות חיים
צפרוני נולד בווילנה, כבן למשפחה יהודית בשם **צפלביץ**'. ב-1920 עלה עם משפחתו לארץ ישראל והתגורר בתל אביב. עבד במאפייה מגיל 14 כמחלק לחם בעיר הקטנה והצעירה, וכך הכיר רבים מנכבדי העיר. מגיל 16 עבד כעיתונאי ב"חזית העם", ואחר כך בעיתון "דואר היום" שעורכו היה איתמר בן-אב"י. עבד ככתב של "דיילי טלגרף" ו"הצופה". בשנת 1935 החל לעבוד בעיתון "הבוקר", תחילה ככתב בתל אביב ואחר כך כראש סניף ירושלים. מידע שאסף בעבודתו העיתונאית העמיד גם לרשות ארגוני ההגנה, האצ"ל והלח"י.

בשנת 1962 מונה לעורך העיתון "הבוקר", וכיהן בתפקיד זה עד לסגירת העיתון ב-1965. בין השנים 1969–1977 שימש כמנכ"ל תיאטרון "הבימה".

צפרוני מפורסם בסיפוריו ובהגזמותיו; שנינותו וחוש ההומור שלו נודעו בעיקר דרך תוכנית הרדיו "שלושה בסירה אחת" שבה השתתף בשנות החמישים.

השתתף בוועדות רבות והיה חבר בארגונים ממשלתיים ועירוניים רבים (ועדת השמות בתל אביב, ארגון הגנים הלאומיים, אל-סם). היה בין מקבלי אות יקיר תל אביב לשנת 1995. צפרוני נודע גם בקשריו הרבים עם אנשי רוח וממשל בארץ ובעולם; עם חבריו ומכריו נמנו אהוד אולמרט, אהרן אמיר ודוד בן-גוריון.

על אף שישנם סיפורים שמעולם לא אומתו הוא טען גם להיכרות עם הזוג ג'.ר.ר. טולקין כאשר ביקרו בארץ ישראל. כן טען כי בילדותו פגש במקרה את אלברט איינשטיין ובאותו הבוקר ממש גם את דיזנגוף ויידע את זה האחרון על הימצאותו של הראשון בעיר.

גבריאל צפרוני היה נשוי לשולמית צפרוני (1917–2008), בתם של רפאל חיים אבולעפיה ושל הציירת חד גדיא (מרים-מרוסיה ניסנהולץ), שעבדה כמורה. נולדה להם בת אחת, נעמה, סגנית עורכת "ארץ אחרת". בשנות ה-60 התגורר בשיכון העיתונאים (ירושלים).

## קישורים חיצוניים

[שמאל|ממוזער|250px|משתתפי התוכנית "[שלושה בסירה אחת (רדיו)|שלושה בסירה אחת", 1957משמאל לימין: גבריאל צפרוני, שלום רוזנפלד, שמואל אלמוג, אמנון אחי-נעמי ודן אלמגור]]
* 
* 
* זאב גלילי, "הייתי מביא לביאליק בכל בוקר שני כעכים ולחם לבן צרפתי שאהב", באתר "היגיון בשיגעון"
* אלמה מהלר, פרנץ ורפל והסיפורים של צפרוני, ריאיון עם גבריאל צפרוני. פורסם במקור בעיתון מקור ראשון בשנת 1999, ומאז התפרסם באתר של זאב גלילי.
* 
* 
* 
* 
* יוסף עבו עברון, לזכרו של גבריאל צפרוני, מזכר, 8 ביוני 2011

## הערות שוליים

קטגוריה:ישראלים ילידי ליטא
קטגוריה:עורכי עיתונים ישראלים
קטגוריה:עיתונאים כותבי עברית
קטגוריה:סגל הבקר
קטגוריה:סגל חזית העם
קטגוריה:סגל דואר היום
קטגוריה:סגל הצופה
קטגוריה:מנכ"לי תיאטרון הבימה
קטגוריה:שדרני רדיו ישראלים
קטגוריה:משפחת אבולעפיה
קטגוריה:בוגרי בית הספר תל נורדאו
קטגוריה:יקירי תל אביב-יפו לשנת 1992
קטגוריה:אישים הקבורים בבית הקברות ירקון
קטגוריה:טלביה: אישים
קטגוריה:ישראלים שנולדו ב-1914
קטגוריה:ישראלים שנפטרו ב-2011
קנאביס סאטיבה

שמאל|ממוזער|250px|חלקי הצמח קנאביס סאטיבה
**קנאביס סאטיבה** (שם מדעי: *Cannabis sativa*) מין בסוג קנאביס, הוא צמח חד-שנתי ודו-מיני. בני האדם גידלו קנאביס סאטיבה לאורך ההיסטוריה לצורך סיבים תעשייתיים, שמן מהזרעים, מזון, הפקת סם, שימוש דתי למצבי רוח רוחניים, ולרפואה. כל חלק של הצמח נקטף באופן שונה, בהתאם למטרת השימוש בו. המין הוגדר לראשונה על ידי קארולוס ליניאוס ב-1753.

## שימושים עיקריים
זרעיו משמשים בעיקר כדי להפיק את שמן קנבוס שיכול לשמש לבישול, לתאורה, ללכות, או צבעים. ניתן להשתמש בהם גם כמזון מזין לציפורים. הפרחים (ובמידה מועטת גם העלים, הגבעולים והזרעים) מכילים תרכובות פסיכואקטיביות הידועות כקנבינואידים שנצרכים כסם לשם הנאה, רפואה, או מטרות רוחניות-דתיות. בדרך כלל פרחי הקנאביס כפי שהם מיובשים, או מעובדים לחשיש נצרכים על ידי עישון, אידוי, ובליעה דרך הפה. מבחינה היסטורית, חליטות, תה, ומשחות היו גם תוצרים נפוצים.

## מחזור חיים
הקנאביס סאטיבה מתחיל את צמיחתו באביב והיא נמשכת בין 4 ל-6 חודשים. מחזור החיים של הצמח בטבע מתחיל בזרעים, אשר שכבו עמוק בקרקע כל החורף, המתחילים לנבוט בסביבות מאי. לאחר הנביטה, הצמח מתחיל בשלב של גדילה לגובה והצמחת ענפים לצדדים תוך פרישת עלים אשר מטרתה הגברת שטח החשיפה לשמש ועל ידי כך הגברת תהליך הפוטוסינתזה וצבירת אנרגיה. שלב זה נמשך בין חודשיים לשלושה, ולאחר מכן, עם תחילת התארכות הלילות בסוף יוני, מתחיל שלב הפריחה. בשלב הפריחה הצמח גדל עוד מעט לגובה, אך בעיקר מטפח מסת ענפים ועלים. כשבועיים לאחר תחילת שלב הפריחה יוצאים הפרחים באזורי ה"מפרקים" של הענפים והעלים. כעת ניתן להבדיל בין שני המינים - לזכר יש פרח קטן ועגול ולנקבה פרחים בשרניים וגדולים יותר, המכוסים על שטח פניהם בבלוטות, המפרישות את החומר הפעיל THC, ולעיתים גם בשערות דקיקות. בשלב זה מתחילים הצמחים לשחרר אבקנים לאוויר, מתבצעת האבקה והנקבה מגדלת המוני זרעים בפרחיה. עם בוא החורף, הצמחים מתים מהקור, והזרעים מתפשטים בקרקע ומחכים לאביב.

## זנים
[שמאל|200px|ממוזער|שק העשוי מסיבי [קנבוס]]
באופן כללי, יש שלוש קבוצות זנים של קנאביס שמגודלות היום:
* זנים שמגודלים בעיקר בשביל הסיבים שלהם, מתאפיינים בגבעולים ארוכים והסתעפות מועטה, מכונים קנבוס.
* זנים שמגודלים בשביל הזרעים אותם ניתן לאכול, או להפיק שמן.
* זנים שמגודלים לצרוך רפואי או למטרות הנאה.
בדרך כלל במדינות בהם צמח הקנאביס אסור בחוק, אין הבחנה בין הסוגים למרות שמבחינה כימית ריכוז החומרים הפעילים בזנים המגודלים לצרכים תעשייתיים נמוך עד אפסי.

## שימוש כסם

מהחלקים העשירים בטריכומים (שערות המכילות את בלוטות השרף) בצמח מפיקים את הסם הפסיכואקטיבי קנאביס. תוצריו הבולטים ביותר הם מריחואנה וחשיש, שצריכתם נעשית לרוב על ידי עישון, אידוי (בעזרת מכשיר אידוי) או אכילה.

## ראו גם
* קנאביס אינדיקה

## קישורים חיצוניים

* 
* ההבדלים בין קנאביס סאטיבה לקנאביס אינדיקה

קטגוריה:טקסונים שתוארו בידי קארולוס לינאוס
קטגוריה:שיחים
קטגוריה:צמחי מרפא
קטגוריה:קנאביס
קטגוריה:קנאביים
קטגוריה:צמחים שתוארו ב-1753
קרול שילדס

**קרול אן שילדס** (באנגלית: Carol Ann Shields; 2 ביוני 1935 - 16 ביולי 2003) הייתה סופרת קנדית ילידת ארצות הברית. היא ידועה בעיקר בשל כתיבת הרומן יומני האבן שיצא לאור בשנת 1993.

שילדס נולדה באילינוי, ארצות הברית ולמדה בהנובר קולג' שבאינדיאנה, אוניברסיטת אקסטר באנגליה ובאוניברסיטת אוטווה. בשנת 1957 נישאה לדונלד שילדס. בני הזוג עברו לגור בקנדה.

בשנת 1977 קיבלה שילדס תואר פרופסור מאוניברסיטת אוטווה. בשנת 1980 השתקעה בויניפג שבמניטובה, ולימדה אנגלית באוניברסיטת מניטובה. בשנת 2000 עברה עם בעלה לגור בוויקטוריה, בקולומביה הבריטית. בשנת 2003 נפטרה מסרטן השד.

## ספריה שראו אור בעברית
* רפובליקת האהבה, הוצאת זב"מ, 1993 תרגום: רזיה הירש
* יומני האבן, הוצאת מודן, 1997 (הספר זכה בפרס פוליצר בשנת 1995 והיה מועמד לפרס מאן בוקר בשנת 1993) תרגום: עופרה עופר
* המסיבה של לארי, הוצאת מודן, 1999 (זכה בפרס אורנג' בשנת 1998) תרגום: עופרה עופר
* צירוף מקרים, הוצאת מודן, 2000, תרגום עופרה עופר

## קישורים חיצוניים

* עופרה עופר אורן, לצאת לירח דבש עם הבעל או עם החברות?, בבלוג סופרת ספרים, 10 באוגוסט 2014
* 
* 
* 
* 

קטגוריה:סופרות קנדיות
קטגוריה:זוכות פרס מריאן אנגל
קטגוריה:זוכות פרס לסיפורת מאת נשים
קטגוריה:זוכי פרסים לספרות
קטגוריה:זוכות פרס פוליצר: סיפורת
קטגוריה:נפטרות מסרטן השד
קטגוריה:בוגרות אוניברסיטת אקסטר
קטגוריה:בוגרי מכללת הנובר
קטגוריה:סגל אוניברסיטאות בקנדה
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
קטגוריה:אמריקאיות שנפטרו ב-2003
קטגוריה:אמריקאים שנפטרו ב-2003
איתמר לוי (סופר)

**איתמר לוי** (נולד ב-30 במאי 1956 ברמת גן) הוא סופר ישראלי, ובעלים של חנות ספרים.

## ביוגרפיה

בשנת 1985 פרסם איתמר לוי את ספר הביכורים שלו, "זליג מיינץ וגעגועיו אל המוות".

זמן קצר לאחר מכן החל לשדר בגלי צה"ל את התסכית "841 נוסע צפונה צפונה", שכל פרק בו גולל סיפור מנקודת מבטו של נוסע אחר במהלך נסיעה בקו האוטובוס של אגד מספר 841 שנסע מתל אביב לקריית שמונה.

בשנת 1993 הקים בשכונת שפירא בתל אביב חנות לספרים משומשים בשם "ספר זיכרונות" ויזם שירות לאיתור ספרים ישנים ונדירים. החנות עברה לגבעתיים, אחר כך לזיכרון יעקב, ובשנת 2013 עברה לשוק הטורקי בעיר התחתית בחיפה. בשנת 2017 החנות הפכה לווירטואלית.

לוי היה למשתתף קבוע בתוכנית הרדיו של ירון אנוש.בנובמבר 2000 הושק האתר "חנות הספרים של איתמר" אשר בו הפיץ לוי ידיעון שבועי של ספרים מומלצים, ודף מידע דו-שבועי העוסק בספרים מהיבטים שונים.

ב-29 בספטמבר 2022 הודיע איתמר על פרישה וסגירת חנות הספרים שלו בעקבות בעיה רפואית. פעילות האתר נפסקה ב-27 בדצמבר 2022.

לוי מרצה על סיפורי ספרים ועל איתור ספרים נדירים.

## מספריו
* **זליג מיינץ וגעגועיו אל המוות**, הוצאת ספרית פועלים, 1985
* **כפות רגליה העדינות של המאדאם**, הוצאת כתר, 1988
* **אגדת האגמים העצובים**, הוצאת כתר, 1989
* **אותיות השמש, אותיות הירח**, הוצאת כתר, 1991
* **אטיודים למורגנה**, הוצאת כתר, 1996
* **מיומנו של מאתר ספרים**, הוצאת ספר זכרונות, 2000
* **רעידת האדמה של הוגו**, הוצאת כנרת זמורה ביתן, 2016
***עד שנולדתי**, דביר, תשע"ט 2019
*אנדריאס איזה יופי. הוצאת פרדס. 2022
*הוראות מדויקות לכתיבת רומן. הוצאת פרדס. 2025

## קישורים חיצוניים

* 
* 
* 
* חנות הספרים של איתמר, ברשת
* 
* 
*  ערוץ היוטיוב של איתמר לוי - מיומנו של מאתר ספרים, מאחורי הקלעים של הספרים [פגישות זום עם איתמר] ועוד.

## הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:מוכרי ספרים ישראלים
קטגוריה:זכרון יעקב: אישים
קטגוריה:כרם מהר"ל: אישים
קטגוריה:ישראלים שנולדו ב-1956